Pēters Lorre

Pēters Lorre (, īstajā vārdā Lāslo Lēvenšteins (); dzimis , miris ) bija mūsdienu Slovākijā (tolaik Austroungārijā) dzimis ebreju izcelsmes austriešu/amerikāņu kinoaktieris. Parastais ampluā - bīstamu ārzemnieku tēli. Pasaules slavu ieguva ar sērijveida slepkavas lomu 1931. gada vācu režisora Frica Langa filmā "M". Spēlējis arī režisora Hičkoka 1934. gada filmā "Cilvēks, kas zināja pārāk daudz", Hjūstona 1941. gada filmā "Maltas vanags", Kertica 1942. gada "Kasablankā" un Kapras 1944. gada filmā "Arsēns un vecas mežģīnes".

Dzimis grāmatveža ģimenē mūsdienu Slovākijā. Četru gadu vecumā zaudēja māti. 1913. gadā ģimene (tēvs apprecējās otrreiz) pārcēlās uz Vīni. 17 gadu vecumā Vīnē sāka aktiera karjeru. Vēlāk pārcēlās uz Breslavu, bet divdesmito gadu beigās - uz Berlīni, kur strādāja pie Brehta. Pēc nacistu nākšanas pie varas izceļoja vispirms uz Parīzi, vēlāk - uz Londonu, kur sadarbojās ar Hičkoku. 1935. gadā devās uz Holivudu, kur nodzīvoja līdz savai nāvei 1964. gadā. Dzīves nogalē cieta no morfīna atkarības.

 Pazīstamākās filmas 

 "M" (M, 1931 režisors Frics Langs)
 "Cilvēks, kas zināja pārāk daudz" (The Man Who Knew Too Much, 1934, režisors Alfreds Hičkoks)
 Mad Love (1935, režisors Karls Froinds)
 "Slepenais aģents" (Secret Agent, 1936, režisors Alfreds Hičkoks)
 "Svešinieks trešajā stāvā" (Stranger on the Third Floor, 1940, režisors Boriss Ingsters)
 "Maltas vanags" (The Maltese Falcon, 1941, režisors Džons Hjūstons)
 All Through the Night (1942, režisors Vinsents Šermens)
 "Kasablanka" (Casablanca, 1942, režisors Maikls Kertics)
 Invisible Agent (1942, režisors Edvins Marins)
 "Arsēns un vecas mežģīnes" (Arsenic and Old Lace, 1944, režisors Frenks Kapra)
 Black Angel (1946, režisors Rojs Viljams Nīls)
 The Verdict (1946, režisors Dons Sīgels)
 "Nogalināt nelabo" (Beat the Devil, 1953, režisors Džons Hjūstons)
 "20 000 ljē pa jūras dzelmi" (20,000 Leagues Under the Sea, 1954, režisors Ričards Flaišers)
 Silk Stockings (1957, režisors Rubens Mamuljans)
 Tales of Terror (1962, režisors Rodžers Kormans)
 The Raven (1964, režisors Rodžers Kormans)
 The Comedy of Terrors (1965, režisors Žaks Turnērs)

 Ārējās saites 

Kategorija:1904. gadā dzimušie
Kategorija:1964. gadā mirušie
Kategorija:Amerikāņu kinoaktieri
Kategorija:Austriešu kinoaktieri
Kategorija:Vācijas kinoaktieri
Kategorija:Žilinas apgabalā dzimušie